Številka: 0075-1/2020/133

**VSEM VDC**

**VSEM CUDV**

**Skupnost VDC**

**SOUS**

Datum: 19. 1. 2021

Zadeva: Nujno obvestilo – odprava omejitev in sproščanje izvajanja storitve VVZ

Veza: Obvestilo številka 0075-1/2020/73 z dne 23.10.2020 (okrožnica glede omejite storitve VVZ)

Spoštovani,

na podlagi usklajevanj z resornimi ministrstvi in informacij, ki smo jih prejeli s strani Skupnosti varstveno delovnih centrov Slovenije oziroma izvajalcev na področju varstveno delovnih centrov (v nadaljevanju: VDC) in zavodov za usposabljanje (v nadaljevanju: CUDV), vas obveščamo, da **z dnem 25. 1. 2021,** **ne bo več veljala omejitev izvajanja storitve vodenja, varstva in zaposlitve pod posebnimi pogoji** (v nadaljevanju: storitev VVZ), ki je bila podana s strani Ministrstva za delo, družino, socialne zadeve in enake možnosti z okrožnico, št. 0075-1/2020/73, z dne 23. 10. 2020.

Vse izvajalce storitve VVZ pozivamo, da pripravijo podrobnejše načrte za začetek polnega izvajanja storitve in s strani uporabnikov, staršev in zakonitih zastopnikov, pridobijo potrebne informacije vezano na vključitev oziroma pripravijo vse potrebno za organizacijo storitve (prehrana, prevoz itd.).

Poudarjamo, da je potrebno pri izvajanju storitev za osebe z motnjami v duševnem in telesnem razvoju ter drugimi oviranostmi, upoštevati vse preventivne in higienske ukrepe ter osebno varovalno opremo v skladu z navodili Ministrstva za zdravje (v nadaljevanju: MZ). Navodila in protokoli v zvezi z ravnanji ob okužbah s SARS-CoV-2 za področje VDC in CUDV so objavljeni na državnem spletišču. Potrebno pa je tudi redno spremljati in smiselno uporabljati ključna priporočila MZ oziroma NIJZ, ki sicer veljajo za izvajanje storitve institucionalnega varstva.

S strani MZ ste vsi izvajalci prejeli navodila glede organizacije testiranja in cepljenja uporabnikov ter zaposlenih na storitvi VVZ, ki je v pristojnosti zdravstvenih domov. Pozivamo vas, da se z območnimi zdravstvenimi domovi povežete (v kolikor to še ne poteka) in zagotovite vse potrebno za čim bolj učinkovito izvedbo navedenega.

Glede na navedeno bi izpostavili, da je potrebno posebno skrb nameniti oblikovanju skupin uporabnikov - npr. po prebolelosti, precepljenosti, glede na ocenjena tveganja. Optimalno je potrebno tudi zagotavljati manjše skupine in poskrbeti za ločevanje skupin (še posebno med storitvami) ter zaposlenih. Z vidika večje varnosti in zagotavljanja zadostnih kapacitet predlagamo, da začasno ohranite izvajanje storitve VVZ na lokacijah, kjer sicer uporabniki tudi bivajo v 16 urnem institucionalnem varstvu (8+16 sistem).

S spoštovanjem,

Pripravila:

mag. Mateja Jenko Paš mag. Cveto Uršič

podsekretarka DRŽAVNI SEKRETAR

Poslati:

- naslovnikom, elektronsko.